stanford-oval/wikipedia huggingface dataset:
אליפות העולם באתלטיקה באולם 1987
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ברית המועצות ברית המועצות | 6 | 5 | 4 | 15 |
| 2 | ארצות הברית ארצות הברית | 6 | 3 | 2 | 11 |
| 3 | גרמניה המזרחית גרמניה המזרחית | 6 | 3 | 0 | 9 |
| 4 | אירלנד אירלנד | 2 | 1 | 0 | 3 |
| 5 | בולגריה (1971–1990) בולגריה | 1 | 2 | 2 | 5 |
| 6 | ברזיל ברזיל | 1 | 0 | 1 | 2 |
| 6 | הולנד הולנד | 1 | 0 | 1 | 2 |
| 6 | רומניה (1965-1989) רומניה | 1 | 0 | 1 | 2 |
| 9 | צ'כוסלובקיה צ'כוסלובקיה | 0 | 2 | 1 | 3 |
| 9 | צרפת צרפת | 0 | 2 | 1 | 3 |
| 11 | איטליה איטליה | 0 | 1 | 2 | 3 |
| 12 | ג'מייקה ג'מייקה | 0 | 1 | 1 | 2 |
| 13 | קובה קובה | 0 | 1 | 0 | 1 |
| 13 | ניגריה ניגריה | 0 | 1 | 0 | 1 |
| 13 | ספרד ספרד | 0 | 1 | 0 | 1 |
| 13 | שווייץ שווייץ | 0 | 1 | 0 | 1 |
| 17 | קנדה קנדה | 0 | 0 | 2 | 2 |
| 18 | איי בהאמה איי בהאמה | 0 | 0 | 1 | 1 |
| 18 | הונגריה הונגריה | 0 | 0 | 1 | 1 |
| 18 | מקסיקו מקסיקו | 0 | 0 | 1 | 1 |
| 18 | מרוקו מרוקו | 0 | 0 | 1 | 1 |
| 18 | בריטניה בריטניה | 0 | 0 | 1 | 1 |
| 18 | גרמניה המערבית גרמניה המערבית | 0 | 0 | 1 | 1 |

|  אליפויות העולם באתלטיקה |
| --- | --- | --- |
| אליפות העולם באתלטיקה | הלסינקי 1983 • רומא 1987 • טוקיו 1991 • שטוטגרט 1993 • גטבורג 1995 • אתונה 1997 • סביליה 1999 • אדמונטון 2001 • פריז 2003 • הלסינקי 2005 • אוסאקה 2007 • ברלין 2009 • טגו 2011 • מוסקבה 2013 • בייג'ינג 2015 • לונדון 2017 • דוחה 2019 • יוג'ין 2022 • בודפשט 2023 |  |
| אליפות העולם באתלטיקה באולם | פריז 1985 • אינדיאנפוליס 1987 • בודפשט 1989 • סביליה 1991 • טורונטו 1993 • ברצלונה 1995 • פריז 1997 • מאבאשי 1999 • ליסבון 2001 • בירמינגהם 2003 • בודפשט 2004 • מוסקבה 2006 • ולנסיה 2008 • דוחה 2010 • איסטנבול 2012 • סופוט 2014 • פורטלנד 2016 • בירמינגהם 2018 • בלגרד 2022 • גלאזגו 2024 |  |
אן גרייביל

| --- | --- |

אן גרייביל מקבלת את המדליה הלאומית למדעים
 לידה:  25 בינואר 1942 (בת 82) צ'סטנט היל (אנ'), מסצ'וסטס
 ענף מדעי:  נוירולוגיה
 מקום מגורים:  ארצות הברית ארצות הברית
 מקום לימודים:  אוניברסיטת הרווארד  המכון הטכנולוגי של מסצ'וסטס  אוניברסיטת טאפטס 
 מוסדות:  המכון הטכנולוגי של מסצ'וסטס (1971–1973)  בית הספר לרפואה של הרווארד (1986–1988)  המכון הטכנולוגי של מסצ'וסטס (1980–1983)  המכון הטכנולוגי של מסצ'וסטס (1976–1980)  המכון הטכנולוגי של מסצ'וסטס (1973–1976)  המכון הטכנולוגי של מסצ'וסטס (1983–1994)  המכון הטכנולוגי של מסצ'וסטס (2001–2012)  המכון הטכנולוגי של מסצ'וסטס (1994–2008)  המכון הטכנולוגי של מסצ'וסטס (2008)  המכון הטכנולוגי של מסצ'וסטס (2001)  המכון הטכנולוגי של מסצ'וסטס 
 פרסים והוקרה:  פרס קוולי למדעי המוח (2012, 2012)  פרס גרובר בניורולוגיה (2018)  הפלסטיות של מערכת העצבים (2005)  המדליה הלאומית למדעים (2001)  פרס  ואנדרבילט לביו-רפואה (2008)  עמיתת האקדמיה האמריקאית לאמנויות ולמדעים 
 
אן גרייביל (באנגלית: Ann Graybiel;‏ 25 בינואר 1942, צ'סטנט היל (אנ'), מסצ'וסטס) היא נוירולוגית אמריקאית, פרופסורית ב-MIT.
קורות חייה

גרייביל נולדה בצ'סטנט היל, עיירה במסצ'וסטס בקרבת בוסטון, ב-25 בינואר 1942. אביה אשטון גרייביל (גר') היה קרדיולוג שהתמחה ברפואת חלל
השכלה ומסלול מקצועי

לגרייביל תואר ראשון בביולוגיה וכימיה מאוניברסיטת הרווארד (סיימה ב-1964), תואר שני בביולוגיה מאוניברסיטת טאפטס (1966). את הדוקטורט שלה בפסיכולוגיה ומדעי המוח עשתה ב-MIT בהנחיית ואלה נאוטה והנס לוקאס טאובר(אנ') -1971.
ב-1973 הצטרפה לסגל של ה-MIT. ב-1983 הועלתה לדרגת פרופסור. ב-1994 מונתה לבעלת הקתדרה למדעי המוח ע"ש ולטר רוזנבליט. ב-2008 ניתן לה התואר "פרופסור של MIT"(אנ') (Institute Professor).
פעילותה המדעית

תחום התמחותה הם הגרעינים הבזאליים והנוירופיזיולוגיה של יצירת הרגלים. היא עוסקת בגורמים המשפיעים על הגרעינים הבזאליים. ביניהם מחלת פרקינסון, מחלת הנטינגטון, הפרעה טורדנית-כפייתית, שימוש בסמים.
מחקרה של גרייביל התמקד בפיזיולוגיה של הסטריאטום. בסוף שנות ה-70 של המאה ה-20 היא גילתה שהנאורונים של הסטריאטום מאורגנים בתאים כימיים אותם כינתה "סטריאוזומים" (striosomes). בהמשך התגלה קשר בין פגמים בסטריאוזומים להפרעות נאורולוגיות כמו מצבי רוח אצל חולי הנטנגיגטון או ירידה ברמת הדופמין אצל חולי פרקינסון.
תפקידים ואותות הוקרה

עמיתת האקדמיה הלאומית האמריקאית למדעים,
עמיתת האקדמיה האמריקאית לאמנויות ולמדעים.
עמיתת החברה הפילוסופית האמריקאית.
עמיתת חוץ של האקדמיה הנורווגית למדעים ואמנויות(אנ').
פרס קוולי למדעי המוח - 2012
פרס הפלסטיות של מערכת העצבים (גר') -2005
המדליה הלאומית האמריקאית למדעים -2001
הערות שוליים

↑  זאת בניגוד למה שהיה מקובל עד אז שהם מהווים מסה אמורפית
| --- | --- |
בקרת זהויות :  NLI: 987007433296005171  PLWABN: 9810632162705606  BIBSYS: 8007470  BnF: cb15550682k (data)  ISNI: 0000 0000 8121 2611  LCCN: n95801274  NTA: 258443510  ORCID: 0000-0002-4326-7720  SUDOC: 070712042  VIAF: 42155012   WorldCat (עם VIAF): 42155012
אנדרטת הכוחות המזוינים

| --- | --- |

 מידע כללי
 סוג:  אנדרטה, אנדרטת מלחמה 
 על שם:  הרוגי הכוחות המזוינים של בריטניה מאז תום מלחמת העולם השנייה
 מיקום:  סטפורדשייר 
 מדינה:  הממלכה המאוחדת 
 הקמה ובנייה
 תקופת הבנייה:  ? – 12 באוקטובר 2007
 תאריך פתיחה רשמי:  12 באוקטובר 2007 
 יוצר:  איאן רנק-ברודלי, Richard Kindersley 
 אדריכל:  ליאם או'קונור 
 קואורדינטות:  52°43′39″N 1°43′37″W﻿ / ﻿52.7274°N 1.727°W﻿ / 52.7274; -1.727
 אתר רשמי
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אנדרטת הכוחות המזוינים(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אנדרטת הכוחות המזוינים
 
האנדרטה במבט מכיוון דרום-מערב
אנדרטת הכוחות המזוינים (אנגלית: Armed Forces Memorial) בסטפורדשייר מנציחה את שמותיהם של 16 אלף אנשי הכוחות המזוינים של בריטניה, שנהרגו או מתו במהלך שירותם מאז תום מלחמת העולם השנייה.
הקמת האנדרטה

ממשלת בריטניה הכריזה על יוזמת הקמת האנדרטה בשנת 2000. עלות הקמתה, שהגיעה ל-6 מיליון לירות שטרלינג, מומנה בעיקר ממכירתו לציבור של מטבע זיכרון שטבעה המטבעה המלכותית, וכן ממענק שנתקבל מנציבות המילניום של בריטניה.
תחרות בינלאומית נערכה לתכנון האנדרטה, ובה זכו משרד האדריכלים ליאם אוקונור והפסל איאן רנק-ברודלי, יוצר הפסלים באתר. אליהם הצטרף ריצ'רד קינדרסלי, שתכנן את האותיות שנחרתו על גבי האנדרטה. תוכנית האנדרטה פורסמה לציבור במוזיאון המלחמה האימפריאלי באפריל 2005.
האנדרטה נחנכה ב-12 באוקטובר 2007 ונפתחה לציבור בהמשך אותו חודש. בטקס החנוכה נכחו אליזבת השנייה, מלכת בריטניה ובנה הנסיך צ'ארלס, ראש הממשלה גורדון בראון והארכיבישוף מקנטרברי רואן ויליאמס.
האנדרטה

האנדרטה ניצבת בתחומי משתלת הזיכרון הלאומית שליד ליצ'פילד בחבל סטפורדשייר. אתר זה נבחר בכוונה לתת לאנדרטה מיקום גאוגרפי מרכזי שיהיה נוח יותר לגישה מכל חלקי האי הבריטי.
האנדרטה שוכנת על גבי תל אדמה עגול, שהוקם בהשראת תילי קבורה עתיקים. היא כוללת חומת אבן גיר מעגלית גבוהה, שקוטרה 43 מטרים. פתחים רחבים פעורים בעברה המזרחי ובעברה המערבי של החומה. טור מדרגות מעפיל אל הפתח המערבי. מול הפתח המזרחי, מחוץ לחומה, ניצב אובליסק אבן. שביל לולייני, שעצים נטועים לאורכו, מקיף את מורדות התל, מעפיל אל שני הפתחים ומנגיש את האנדרטה למוגבלים בתנועה.
מעבר מרכזי רחב מתמשך בין שני הפתחים בתוך מתחם החומה. משני צידיו מתמשכים שני כותלי אבן מקבילים. על גבי הכתלים נחרתו שמות החללים. הם כוללים בין היתר את שמות חללי בריטניה בארץ ישראל, קוריאה, מלאיה, צפון אירלנד, איי פוקלנד, עיראק ואפגניסטן.
מול מרכזי שני הכתלים ולצידם, בתוך המעבר הרחב, ניצבים שני פסלי ארד. הם מסמלים את האובדן והצער הכרוכים במות החיילים. הפסל שליד הכותל הצפוני כולל דמויות של ארבעה חיילים המניפים אל על אלונקה שעליה חייל, כשלצידם חמישה בני משפחה אבלים. הפסל שליד הכותל הדרומי מציג חייל וחיילת המרימים את גופת חברם. לידם חורת חייל שבידו מפסלת ופטיש כתובת בכותל: "נזכור אותם. היום. מחר. תמיד". מעברם השני מצביע חייל רביעי על פתח בין שתי דלתות, המוליך אל הנצח.
שטח האנדרטה זרוע חצץ, וקבועים בו ערוגות דשא מסוגננות ושלושה פסלי ארד של זרי עלי דפנה, סמל הניצחון. הפתח בין שתי הדלתות שבכותל הדרומי עוצב כך שקרני השמש המאירות דרכו ינוחו פעם אחת בשנה על פסל זר עלי הדפנה הממוקם במרכז שטח האנדרטה; המועד לכך הוא השעה 11:00 ביום ה-11 לחודש נובמבר - זיכרון ליום שביתת הנשק במלחמת העולם הראשונה, שבהשראתו נקבע מועד יום הזיכרון בבריטניה.
טקס זיכרון ממלכתי במעמד המלכה נערך באנדרטה בחודש יולי מדי שנה. במהלך הטקס נקראים שמות אנשי הכוחות המזוינים הבריטים שנפלו בשנה שקדמה לו, ואשר שמותיהם הוספו לאנדרטה.
הערות שוליים

↑  בזמנו הוגדרו כל החללים שנפלו עד 31 בדצמבר 1947 כמתי מלחמת העולם השנייה. בהתאם לכך מנציחה האנדרטה את אלו שנפלו מה-1 בינואר 1948 ואילך.
↑  הטקס נערך סמוך לאחר יום הכוחות המזוינים, המצוין בבריטניה מדי שנה בשבת האחרונה של חודש יוני.
מראה המעבר המרכזי באנדרטה מכיוון מזרח
אנול

משמאל: איזומר הקטון (מכונה קטו לעיתים קרובות בהקשר זה); מימין: איזומר האנול
אנולים (באנגלית ביחיד: Enol) הם קבוצה של תרכובות אורגניות. מונח מדעי יותר הוא אַלקֵנול (Alkenol), אך השימוש בו לא נפוץ.
המילים אנול ואלקנול הן חיבור של "אלקֵן" (או רק "אֵן", הסיומת המשמשת לציון אלקנים—פחמימנים בעלי קשר קוולנטי כפול), ו"אלכוהול" (כוהל); ואכן, כל האנולים מכילים קשר קוולנטי כפול בין שני אטומי פחמן, ולצידו קבוצת הידרוקסיל (OH), הקבוצה הפונקציונלית המאפיינת את הכוהלים. מבנה זה מגדיר את האנולים כנגזרות של וינילים; אנול נטול קבוצת הידרוקסיל הוא ויניל.
האנולים הם למעשה איזומרים של קטונים או אלדהידים. הקשר הכפול המצוי בשתי קבוצות חומרים אלו נמצא לעיתים בין פחמן לפחמן, כשאחד מהם קשור לקבוצת הידרוקסיל, ולעיתים בין אחד הפחמנים ובין אטום החמצן. שיווי המשקל בין שני המצבים נקרא טאוטומריית קטו-אנול. האנול בדרך כלל אינו יציב, ומשתנה במהירות לצורת הקטו.
| קבוצות פונקציונליות |
| --- | --- | --- |
| פחמימנים | אלקיל (מתיל, אתיל, פרופיל, בוטיל, פנתיל) • אלקן (ויניל, אליל) • אלקין • קרבן • בנזיל • הלואלקאן • אלן • קומולן • פניל |  |
| תרכובות חמצן | הידרוקסיל (כוהל) • קרבוניל • קטון • אלדהיד • אציל • קרבונט • חומצה קרבוקסילית • אנהידריד • אסטר • הידרופראוקסיד • פראוקסיד • אתר • המיאצטל • המיקטאל • אצטל • קטאל• חומצה דיקרבוקסילית • אצטיל • אצטוקסי • אקרילואיל • אלקוקסי (מתוקסי) • בנזויל • דיאוקסירן • אפוקסיד • אורתו-אסטר • ינון |  |
| תרכובות חנקן | אמין • אמיד • קרבאמאט • אימין • אימיד • אזיד • אזו • ציאנט • איזוציאנט • ציאניד • ניטריל • איזוניטריל • הידרזון • ניטראט • ניטריט • ניטרו • ניטרוסו • אוקסים • פירידין • הידרזון • איזוניטריל  • ניטרן |  |
| תרכובות זרחן | פוספין • חומצה פוספונית • פוספאט • פוספודיאסטר |  |
| תרכובות גופרית | תיול • תיואתר • דיסולפיד • סולפוקסיד • סולפון • חומצה סולפינית • חומצה סולפונית • תיוציאנט • איזותיוציאנט • תיוקטון • תיאל • תיואסטר • סולפונאמיד • פרסולפיד • תיוניל |  |
| תרכובות ביוכימיות | חומצת שומן (ח.קרבוקסילית) • חלבון (פולי-אמיד) • פחמימה (קטון או אלדהיד) |  |
אימרה מונטאג

| --- | --- |
אין תמונה חופשית
 לידה:  29 ביולי 1935 בודפשט, ממלכת הונגריה 
 פטירה:  14 באוגוסט 1986 (בגיל 51) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות קרפשי 
 
אימרה מונטאג (בהונגרית: Montágh Imre;‏ בודפשט, 29 ביולי 1935 – בודפשט, 14 באוגוסט 1986) היה מרצה יהודי-הונגרי לחינוך מיוחד, קלינאי תקשורת, פרופסור חבר באוניברסיטה לאמנויות התיאטרון והקולנוע. משתתף מפורסם בתוכניות אימון דיבור/נאום פופולריות. מונטאג היה המומחה החשוב ביותר בהונגריה בדיבור, רטוריקה וקלינאות תקשורת אחרי שאנדור פישר שהיה מבוגר ממנו ב-20 שנה.
הוא נהג לומר:
| 0 | 1 | 2 |
| --- | --- | --- |
| ” | "דיבור אינו עובר בתורשה, אלא נלמד מהורינו ומסביבת הילדות שלנו. אנחנו מדברים כמו שהם דיברו איתנו בארבע או בחמש השנים הראשונות. אם לסביבה שלנו היה פגם בדיבור, גם אנחנו הפכנו לכאלה". | “ |
ביוגרפיה

אימרה מונטאג נולד בבודפשט במשפחה יהודית אמידה בעלת אחוזות. לאחר שכמעט גורש למחנה ריכוז בילדותו וניצל בנס, נעקרה וגורשה משפחתו על ידי הממשלה הקומוניסטית שלאחר מלחמת העולם השנייה בשל היותם בעלי רכוש אחוזות גדול. הוא נאלץ לעבוד מגיל חמש עשרה. למד בשתי הכיתות האחרונות של בית הספר התיכון בשיעורי הערב. סיים את לימודיו במכללה לחינוך מיוחד ב-1959. באותה תקופה, הקשיב לעיתים קרובות להרצאות האנתרופוסופיות של הסופר שאנדור טרק שנערכו בדירות. בתום לימודיו עבד בעיר ואץ עם ילדים חירשים ואז החל ללמד טכניקת דיבור להכשרת שחקנים חובבים. לא ניתן היה להגשים את חלומו הישן להיות שחקן, אך משנת 1962 הרצה באוניברסיטה לאמנויות התיאטרון והקולנוע. באותה שנה פורסם ספר התרגול שלו תחת השם "מיומנויות טכניקת דיבור". הוא נתן הרצאות וכתב מאמרים על דיבור ורטוריקה הונגרית, שהפך לנציג המצוין והמומחה שלהן. משנת 1969 לימד גם ב"מכון לטיפול וריפוי בדיבור" בבודפשט. הוא לימד שביטוי מילולי והתנהגותי הוא האדם עצמו. משנת 1973 היה פרופסור חבר באוניברסיטה לאמנויות הבמה. במקביל לימד במכללה לחינוך מיוחד, וכן לקח על עצמו את הוראתם של שחקנים ומשוררים הונגרים שהתגוררו במדינות שכנות. בשנות ה-80 של המאה ה-20 הופיע במספר תוכניות רדיו וטלוויזיה כמומחה ומנחה, מה שזיכה אותו בהכרה לאומית. ב-1987, הוא קיבל פרס (לאחר מותו) על סדרת הטלוויזיה שלו "צידה לדרך" (Útravaló), שיצאה גם ב-VHS. כיום ניתן לצפות ברבות מעבודותיו באתר שיתוף הקבצים של יוטיוב.
מותו

ב-1 באוגוסט 1986 נסעה כל המשפחה לבקר את הוריה של אשתו בקישמרוש. הוא לא איבטח כנראה את מכוניתו עם בלם היד כמו שצריך והמכונית התחילה להתדרדר במדרון. מונטאג ניסה לעצור אותה בגופו, אך לא הצליח, הוא נפל לתוך תעלה של שלושה מטרים, והמכונית התנגשה בו. סדרת פעולות לא הצליחה להציל אותו, פציעותיו הפנימיות גרמו למותו שבועיים לאחר מכן בגיל 51.
עבודותיו

ידע בטכניקות דיבור (המכון לפולקלור, 1962 )
שגיאות דיבור נפוצות (עם מחברים שותפים) בודפשט, 1970
דיבור טהור (המשרד הלאומי לתעמולה לטיפוח, בודפשט, 1976) מסת"ב 9635621205
ספר אימון דיבור לשחקני ילדים בודפשט, 1977
תרגילי טכניקת דיבור בודפשט, 1978 (מהדורה שנייה, 1998)
לספר או להראות?! (הוצאת הספרים על שם פרנץ מורה 1985)
תשומת לב או משמעת?! התנהגות הדובר (הוצאת קושוט, 1986 ) מסת"ב 9630927853
תגיד את זה יפה! (הוצאת מורה, 1987) מסת"ב 9631166910
שגיאות דיבור נפוצות בילדות (הוצאת ספרי הלימוד הלאומית, בודפשט, 1994) מסת"ב 9631854825
תרבות ופיתוח הדיבור 1–10. 1985, סרטים קצרים לילדים
נצידה לדרך I-F. 1986, סרטים קצרים לבני נוער
הוקרה

חלק משמעותי מחייו בילה בשירות השפה ההונגרית. לפי אמנות הפיוט (Ars poetica) שלו, העתיד שייך לפדגוגיה הממוקדת באישיות. זה לא הגדלת מערכי הידע, אלא האידיאל האנושי שחשוב. הוא לימד את התופעה המסובכת ביותר, דיבור ווקאלי, בעיקר באמצעות ניתוח פסיכולוגי. מטרתו הייתה תיקון הדיבור וכן ללמד את עולם המחוות המטאקומוניקטיביות. הוא לימד בתיאטרון, בתיאטרון בובות, בפסיכודרמות, הראה כיצד לחיות את החיים עם הסתירות שלהם. מונטאג שיתף את הקהל המקצועי ואת הקוראים המתעניינים בפיתוח דיבור בחוויותיו ובמחשבותיו החשובות במספר ספרים.
אימרה מונטאג היה איש מקצוע מעולה ומורה, showman, הומניסט ובעיקר בן אדם. הוא תמיד התייחס לתלמידיו, לעמיתיו ולחבריו באותה אנושיות, מונטאג היה אדם אדיב, ידידותי ופתוח להפליא.
מוסדות על שמו

בית הספר היסודי אימרה מונטאג ובית הספר המקצועי המיוחד (אסטרגום)
בית הספר היסודי אימרה מונטאג ובית הספר המקצועי המיוחד (בודפשט, רובע 11 )
בית ספר יסודי אימרה מונטאג, בית ספר מקצועי מיוחד ופיתוח מיומנויות בית ספר מקצועי מיוחד (גדלה)
בית הספר היסודי אימרה מונטאג ( אבון)
Imre Montagh Southend בית ספר הונגרי (Southend-on-Sea, אנגליה)
ראו גם

קלינאות תקשורת
חינוך מיוחדת
שאנדור פישר
לקריאה נוספת

אנה סאבו : אימרה מונטאג. בתוך: לקסיקון פדגוגי כרך ב'. עורך ראשי. זולטאן בטורי, איוואן פאלוש. הוצאת ספרים קראבן, בודפשט, 1997
מריה וויטק: אימרה מונטאג
הערות שוליים

↑  Ma lenne 86 éves Montágh Imre
↑  "Az RTL Klub XXI. század című műsorában volt róla szó 2010. november 16-án". אורכב מ-המקור ב-2010-11-21. נבדק ב-2012-02-25.
↑  A későbbiekben a kötet a Holnap Kiadó gondozásában is megjelent (1996, 2000, 2004, 2008).
↑  https://www.youtube.com/watch?v=_SJtg5lPRXk Beszédművelés 1. rész, A vokális csatorna
↑  https://www.youtube.com/watch?v=d5799xZqQ0c Útravaló 1. rész
↑  https://www.youtube.com/watch?v=wptlfqJ0gbo Útravaló 2. rész
↑  "Céljaink – Southend-i Magyarok Közössége". אורכב מ-המקור ב-2016-03-22. נבדק ב-2015-11-02.
| --- | --- |
בקרת זהויות :  LCCN: n80104118  SUDOC: 23069862X  VIAF: 389153653229855900005   WorldCat (עם VIAF): 389153653229855900005 
לוח הזיכרון שלו בגדלה, על קיר בית הספר הקרוי על שמו
אנדרטת הטייסים (גן העצמאות)

| --- | --- |

 מידע כללי
 סוג:  מונומנט, אנדרטה 
 על שם:  אהרן-דוד שפרינצק ומתי סוקניק
 כתובת:  גן העצמאות (תל אביב) 
 מיקום:   תל אביב-יפו
 מדינה:  ישראל 
 הקמה ובנייה
 תקופת הבנייה:  ?–1956
 תאריך פתיחה רשמי:  1956 
 חומרי בנייה:  בטון, פלדה 
 יוצר:  בנימין תמוז, אבא אלחנני 
 מידות
 גובה:  9 מ' 
 קואורדינטות:  32°05′28″N 34°46′15″E﻿ / ﻿32.091111111111°N 34.770833333333°E﻿ / 32.091111111111; 34.770833333333
  מפת מיקום  מפה דינמית   (למפת תל אביב מוגדלת) אנדרטת הטייסים(למפת תל אביב רגילה) אנדרטת הטייסים(למפת גוש דן רגילה) אנדרטת הטייסים(למפת גוש דן מוגדלת) אנדרטת הטייסים  he אנדרטת הטייסיםhe אנדרטת הטייסיםמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
האנדרטה לשני טייסים שנפלו בהגינם על העיר במלחמת העצמאות (מכונה גם אנדרטת השחף) ניצבת בגן העצמאות בתל אביב-יפו.
האנדרטה הוקמה לזכרם של שני קציני חיל האוויר שנהרגו בהגנה על תל אביב מול חוף העיר במלחמת העצמאות.
רקע

ב-4 ביוני 1948 התקרבו אל חוף תל אביב שלוש אוניות מצריות (על פי מקור מצרי היו אלו ארבע אוניות) שמטרתן הייתה לפגוע בנמל תל אביב.
ספינות חיל הים אח"י אילת ואח"י חנה סנש וחיל האוויר הישראליים פעלו נגדן באמצעים המעטים שעמדו אז לרשותם.
במהלך הקרב המריאו לקראת האוניות המצריות שלושה מטוסים. אחד מהם היה מטוס מדגם פיירצ'יילד במשימת הפצצה. היו בו שני אנשי צוות - הטייס אהרן-דוד שפרינצק והמטילן מתי סוקניק. המטוס נפגע מאש מטוס מצרי או מאש נ"מ שירו האניות המצריות והתרסק בים.
האניות המצריות נסוגו בהמשך מבלי שהשלימו את מטרתן.
למרות חיפושים, שרידי המטוס וגופות שני אנשי הצוות לא נמצאו מעולם.
שפרינצק היה בנו של יוסף שפרינצק, שכיהן כיושב ראש מועצת המדינה הזמנית וכיושב ראש הכנסת. סוקניק היה בנו של הארכאולוג ליפא סוקניק ואחיו של יגאל ידין, שהיה במלחמת העצמאות ראש אגף המבצעים במטה הכללי של צה"ל ולימים כיהן כרמטכ"ל השני.
האנדרטה

האנדרטה הוקמה על שפת המצוק המשתפל אל החוף בקצהו של גן העצמאות, מצפון למלון הילטון.
האנדרטה היא עמוד בטון בגובה של תשעה מטר, הניצב בקצה רחבה מעוגלת, מוגבהת ומחופה באבן, ובראשו פסל ציפור מתכתי ברוחב של שישה מטרים. הציפור פונה מערבה אל הים וראשה פונה דרומה. כנפה הימנית ישרה ככנף מטוס והשמאלית נטויה ככנף ציפור. על גבי סלע כורכר ליד הרחבה נקבעה לוחית ועליה הכיתוב: לזכר הטייסים שיצאו להגן על העיר והארץ ולא חזרו. מתחתיה נקבעו שתי לוחיות הנושאות את שמותיהם של שני החללים.
האנדרטה הוקמה ביוזמת עיריית תל אביב. בשנת 1952, עת נחנך גן העצמאות, נערכה תחרות לתכנון האנדרטה. זכו בה הסופר והפסל בנימין תמוז והאדריכל אבא אלחנני, שתכננו אותה בסיועו של הקונסטרוקטור פרופסור היינריך נוימן. האנדרטה נחנכה ביום הזיכרון לחללי מערכות ישראל 1956. הלוט מעליה הוסר על ידי הורי שני החללים, יוסף שפרינצק וחסיה סוקניק.
החוקר אריאל הירשפלד כתב אודות האנדרטה:
האנדרטה הזאת קנתה את אמונם של אנשי העיר, ובצדק גמור. ממדיה הצנועים ועדינות הצורה שלה, החסכוניות המרהיבה שביחסי הצורה והסמל שבה, מאזנים בקלות את עוצמותיהן הגדולות של המחוות המקיפות את דיבורו של הפסל: האיקוניות של הציפור, המיקום הגרנדיוזי מול איתני הטבע, השמים והים ומיתוס הנפילה והגבורה. מיקומה של האנדרטה על גבולה של העיר, כלומר על נקודת המגע בין העיר והלא־עיר, החוף, הים והשמים, הוא מחווה מלאת כוח: הסמל המפוסל כאן נוגע בנקודת החיתוך והמגע בין הציביליזציה לבין מה שקדם לה ומה שמקיף אותה.
שמה של שכונת רמת הטייסים בתל אביב ניתן לה לזכרם של שפרינצק וסוקניק ולזכרו של טייס נוסף שנהרג בתל אביב במלחמה, מודי אלון. אנדרטה לשלושה הוקמה בשכונה.
הערות שוליים

↑  לואא' (אלוף) ח"י מחמוד מותוולי, בתרגומו של אל"מ פסח מלובני, חיל הים המצרי במלחמת העצמאות, ‏קהיר יוני 2013
↑  ראו: תיאור הקרב באתר אית"ן.
↑   אריאל הירשפלד, העיר העולה מן הים זוכרת גם את סופה, באתר הארץ, 1 ביולי 2019.
אנדרטת הלוחם הבדואי

| --- | --- |

 מידע כללי
 סוג:  אנדרטה 
 על שם:  לוחמים בדואים שנפלו במערכות ישראל
 מיקום:  הגליל התחתון 
 מדינה:  ישראל 
 הקמה ובנייה
 יוצר:  הסניף הבדואי של יד לבנים
 קואורדינטות:  32°45′58″N 35°14′46″E﻿ / ﻿32.766111111111°N 35.246055555556°E﻿ / 32.766111111111; 35.246055555556
  (למפת הגליל המערבי מוגדלת) אנדרטת הלוחם הבדואי (למפת הגליל המערבי רגילה) אנדרטת הלוחם הבדואי (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הלוחם הבדואי (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הלוחם הבדואי 
 
מפת האתר
אנדרטת הלוחם הבדואי נמצאת לצד כביש 77 (כביש המוביל) כקילומטר צפונית למחלף המוביל.
שמות הנופלים חקוקים על אבני זיכרון לבנות במרכז האתר. מדי שנה, ביום הזיכרון לחללי מערכות ישראל, מתקיים במקום טקס ממלכתי - צבאי.
רקע

שיתוף הפעולה בין הבדואים לצה"ל החל עוד במלחמת העצמאות כשבדואים מהשבט ערב אל הייב מהכפר טובא הביעו את רצונם לעזור לכוחות ההגנה כבר בתחילת המלחמה. מפקד הפלמ"ח יגאל אלון הסכים לצרף לפלמ"ח פלוגה של 70 בדואים שכונתה "פל-הייב".
הבדואים שירתו בצה"ל בעיקר בתפקידי גששים ב-1987 הוקם גדוד הסיור המדברי המורכב בעיקר מבדואים ומשתתף בפעולות ביטחון בגזרת רצועת עזה, וב-2015 הוקמה יחידת מרעול לאזור יהודה ושומרון.
מתחם האנדרטה

אנדרטת הלוחם הבדואי נמצאת בתוך אתר הנצחה גדול ומטופח. באתר שתי ככרות, אחת על שם יצחק רבין ולידה אבן שחורה גדולה ועליה חקוקות מילותיה של חמוטל בן זאב: "לתת את הנשמה ואת הלב לתת כשאתה אוהב". הככר הנוספת הקרויה על שם אריאל שרון. עוד באתר רחבת טקסים, גן תבלינים וגן בו הוצבו ממצאים ארכאולוגיים שהתקבלו מרשות העתיקות העוסקים בחיי היום יום בארץ ישראל, כגון בתי בד ועוד.
האנדרטה עשויה בטון שעליו חקוקים בעברית וערבית שמות הנופלים וכן פסוקים בעברית. במקום גם גן הנצחה לחללים שמקום קבורתם לא נודע ובו נמצאים סלעי בזלת שחורים המביעים צער. במרכז האתר נמצא בית יד לבנים ובו חדר הנצחה עם תמונות הנופלים ותיקי זיכרון לכל נופל. בבית גם אולם להתכנסות. באתר יש גם טנק ותותח.
גלריה

אבני הנצחה
תותח באתר ההנצחה
הנצחה ללוחמים שמקום קבורתם לא נודע
גן ההנצחה
האבן השחורה באתר ההנצחה
שלטים ועליהם תפילת יזכור וסורת אל-פאתחה
אליפות ישראל בהיאבקות יוונית-רומית 2014

| --- | --- |
 ענף:  היאבקות
 ארגון מפעיל:  איגוד ההיאבקות בישראל
 תקופת התחרות:  1 בינואר 2014 
 http://www.iwf.org.il/index.php
 → 2013 2015 ← 
 
אליפות ישראל בהיאבקות יוונית-רומית נערכה ברחובות ב-1 בינואר 2014.
| 0 | 1 | 2 | 3 | 4 |
| --- | --- | --- | --- | --- |
| קטגוריה |   |   |   | מקום חמישי |
| 59 ק"ג | איליה צריוק   קידום היאבקות רחובות | אנדריי צריוק   קידום היאבקות רחובות | בוריס מורביצקי   קידום היאבקות רחובות  מיכאל מרקמן   מכבי עמ"י נוף הגליל | תומר פליי   הפועל בית דני  דניאל פופוב   מכבי עמ"י באר שבע |
| 66 ק"ג | ראובן צימקינד   קידום היאבקות רחובות | דניאל ספיר   הפועל בית דני | חן אליהו   עצמה בת ים  רומן לבנטל   הפועל בית דני | יובל נחמקין   הפועל בית דני  ארתור אלבייב סובצ'ק   הפועל הישגי כרמיאל |
| 71 ק"ג | מרק פופוב   דופמינו ג'ים עצמה אור יהודה | בראל צימקינד   קידום היאבקות רחובות | דוד קודז'ייב   מכבי עמ"י ערד  ולדימיר בוגולובסקי   מכבי עמ"י ערד | חיים שי גלעדי   הפועל בית דני  ניקולאי ביקוב   הפועל לוד |
| 75 ק"ג | איגור פטרישין   הפועל הישגי כרמיאל | דניאל קרובלין   מכבי עמ"י באר שבע | ארתור קוקשטל   מכבי עמ"י באר שבע | דמיטרי גולובן   קידום היאבקות רחובות(4) |
| 80 ק"ג | ולדיסלב בורדני   מכבי עמ"י ערד | חנוך רחמין   דופמינו ג'ים עצמה אור יהודה | דוד רדצ'נקו   מכבי עמ"י באר שבע | בוריס אקסלרוד   הפועל לוד(4)  גריגורי אקופוב   הפועל בית דני(5) |
| 85 ק"ג | מיכאל צוצלשוילי   הפועל אשדוד | לאוניד וורוביוב   הפועל הישגי כרמיאל | אהוב יערים   הפועל בית דני |  |
| 98 ק"ג | רוברט אבניסיאן   מכבי עמ"י ערד | רומן לבצ'נקו   הפועל בית דני | איגור רזניק   הפועל בית דני  ארנסט מחניצקי   הפועל כפר גלים | רועי לוי   עצמה בת ים  פיני קדוש   הפועל בית דני |
| 130 ק"ג | נאור גוריאלשוילי   קידום היאבקות רחובות | אלי ארונוב   מכבי עמ"י ערד | אלכסנדר אוגשוילי   הפועל בית דני | נאור זהבי   מכבי עמ"י ערד(4)  חזי חי   הפועל בית דני(5) |
ראו גם

אליפות ישראל בהיאבקות חופשית